《读陈少参止采珠疏》
明代·张诩

采珠为害可胜穷，谁沥丹诚达九重。已见地方遭水火，宁驱民命饱蛟龙。

薇垣信有回天力，草野宁知曲突功。如此医和堪活国，几多药裹肘囊中。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。